कोरोना: बीते 24 घंटे में 2 लाख 82 हजार 970 नए मामले, 441 लोगों की हुई मौत
बीते 24 घंटे में 2 लाख 82 हजार 970 नए मामले सामने आए हैं। इस दौरान 441 मरीजों की मौत हुई है और 1 लाख 88 हजार 157 लोग ठीक हुए हैं। अभी देश में 18 लाख 31 हजार एक्टिव केस हैं और पॉजिटिविटी रेट 15.13 प्रतिशत पहुंच गई है।
देश में कोरोना की रफ्तार थमने का नाम नहीं ले रही है। बीते 24 घंटे में 2 लाख 82 हजार 970 नए मामले सामने आए हैं। इस दौरान 441 मरीजों की मौत हुई है और 1 लाख 88 हजार 157 लोग ठीक हुए हैं। अभी देश में 18 लाख 31 हजार एक्टिव केस हैं और पॉजिटिविटी रेट 15.13 प्रतिशत पहुंच गई है। अब तक ओमिक्रॉन के 8 हजार 961 मामलों की पुष्टि हो चुकी है। कल यानी 18 जनवरी के मुकाबले ओमिक्रॉन के मामलों में 0.79 प्रतिशत का उछाल आया है।मंगलवार को दिल्‍ली में कोरोना के 11,684 नए मामले सामने आए हैं जबकि पॉजिटिविटी रेट सोमवार के 27.99%  की तुलना में गिरकर 22.47% हो गया है। पिछले 24 घंटों में 38 लोगों की मौत हुई है। दिल्‍ली में अब सक्रिय कोरोना मरीजों की संख्या 78,112 हो गई है, इसमें होम आइसोलेशन में 63,432 मरीज हैं। भारत में मंगलवार को कोरोना वायरस के नए मामलों में 7% की कमी दर्ज की गई है। वहीं, पिछले 24 घंटों में पॉजिटिविटी रेट गिरकर 14.43% पर पहुंच गई है।मुंबई में लगातार पांच दिनों से संक्रमण के नये मामलों में कमी आने के बाद मंगलवार को कोविड के मामलों में हल्की वृद्धि हुई है। मंगलवार को कोविड के 6,149 नए मामले आए थे जबकि संक्रमण से सात लोगों की मौत हुई थी। स्थानीय निकाय द्वारा जारी ताजा सूचना के अनुसार, शहर में आज 12,810 लोग संक्रमण मुक्त हुए थे। सोमवार के मुकाबले शहर में संक्रमण के 193 ज्यादा नये मामले आए थे जबकि संक्रमण से होने वाली मौतों में पांच की कमी आयी थी।